Jon Sobrino

Jon Sobrino (født 1938) er en spanskfødt salvadoransk jesuitt og frigjøringsteolog. Sobrino underviser ved det sentralamerikanske universitetet José Simeón Cañas i San Salvador, som han var en av grunnleggerne av.

Liv og virke
Bakgrunn
Jon Sobrino kom fra en baskisk familie, ble født under den spanske borgerkrigen og vokste opp i Barcelona og Bilbao. I 1956 sluttet han seg til jesuittordenen og ble sendt til El Salvador i 1957.
Teolog i El Salvador
El Salvador i Mellom-Amerika ble hans nye hjemland. Han studerte ingeniørvitenskaper i St. Louis (USA) og teologi ved Philosophisch-Theologische Hochschule Sankt Georgen i Frankfurt am Main i Tyskland. 

Under Sobrinos studietider var Karl Rahner den viktigste teologen for ham. Senere kom han til å fokusere først og fremst på den historiske Jesus. Sobrinos kristologi er utviklet i flere bøker og er sterkt preget av hans opplevelser av menneskers ekstreme fattigdom og urettferdighetene de blir utsatt for. For Sobrino er de fattige i sentrum av kirken. Som særlig den tidlige frigjøringsteologien, anså Sobrino sosial urettferdighet som en synd, og regnet de som dreper som syndere -inkludert multinasjonale selskaper, forskjellige væpnede styrker og praktisk talt alle regjeringer. Han mente at mennesker som lever i materiell overflod må lide konsekvensene av at verdens ekstremt fattige lever under konstant livsfare, og at de trenger noe som åpner øynene deres, slik det skjedde med apostelen Paulus i Damaskus.

Både erkebiskopen av San Salvador Óscar Romero og Sobrinos medjesuitter, som ble myrdet av dødsskvadroner i henholdsvis 1980 og 1989, er ofte blitt kalt martyrer. (I 1989 unnslapp han selv ved en tilfeldighet det mordanslaget som kostet seks av hans medbrødre i jesuittordenen og to hushjelper livet. 

Etter disse dødsfallene utvidet Sobrino begrepet martyrdød i sin teologi til å omfatte mange av de som ble drept av makthaverne, selv i tilfeller der de fleste involverte, inkludert morderne, var kristne. Sobrinos bevisst utvidede begrep om martyrer inkluderer også mange vanlige mennesker hvis død har belyst og økt bevisstheten om sosiale urettferdigheter

Han har mottatt en rekke utmerkelser for sitt teologiske arbeid og sin innsats for rettferdighet.

Den 15. mars 2007 offentliggjorde Vatikanets kongregasjon for troslæren en offentlig notifikasjon der enkelte av de teologiske teser som Sobrino forfektet ble forkastet.Vatikanradioen: Verurteilung von Thesen, nicht von Sobrino , nettsted sist besøkt 14. august 2007Vatikanets pressesal: Originaltekst på spansk, portugisisk, engelsk, italiensk. Nettsted sist besøkt 14. august 2007 For Sobrino personlig fikk ikke notifikasjonen noen direkte virkninger (det ble for eksempel verken ilagt undervisnings- eller publikasjonsforbud).

 Referanser 

 Verker 
 Resurrección de la verdadera Iglesia. Los pobres, lugar teológico de la eclesiología (Presencia Teológica 8), Santander: Sal Terrae 1984
 Jesús en América Latina. Su significado para la fe y la cristología (Presencia Teológica 12), Santander: Sal Terrae 1985 
 Liberación con espíritu. Apuntes para una nueva espiritualidad (Presencia Teológica 23), Santander: Sal Terrae 1985  (dt.:  	Geist, der befreit: Anstösse zu einer neuen Spiritualität. 1989 ISBN 3-451-21091-6) 
 Compañeros de Jesús. El asesinato-martirio de los jesuitas salvadoreños. (Aqui y Ahora 4), Santander: Sal Terrae 1989
 Sterben muss, wer an Götzen rührt: das Zeugnis der ermordeten Jesuiten in San Salvador: Fakten und Überlegungen. Fribourg/Brig : Ed. Exodus 1990 ISBN 3-905575-04-3
 Die Winde, die in Santo Domingo wehten, und die Evangelisierung der Kultur, in: Missionszentrale der Franziskaner (Hg.): Santo Domingo 1992. IV. Generalversammlung der Lateinamerikanischen Bischofskonferenzen. Werden – Verlauf – Wertung (Berichte, Dokumente, Kommentare 55), Bonn: Missionszentrale der Franziskaner 1993, 32-50
 Befreiungstheologie als intellectus amoris. Gespräch von Martin Maier SJ mit Jon Sobrino SJ, San Salvador, in: Missionswissenschaftliches Institut Missio e.V. (Hg.): Jahrbuch für kontextuelle Theologien, Frankfurt/Main: IKO 2 (1994) 11-40
 mit Ignacio Ellacuría (Hg.): Mysterium Liberationis. Grundbegriffe der Theologie der Befreiung, 2 Bde., Luzern: Exodus 1995/1996 ISBN 3-905575-98-1 u. ISBN 3-905575-99-X
 Qué queda de la Teología de la Liberación?, in: Exodo 38 (1997) 48-53 (auch in: RELaT 182) (1997)
 La Iglesia samaritana y el Principio-Misericordia, in: RELaT 192
 Christologie der Befreiung. Bd. 1, Mainz: Matthias-Grünewald 1998 ISBN 3-7867-2130-0

 Kilder 
 John S. Thiede: The reality of martyrdom in the christology of Jon Sobrino  Inledningen samt det biografiska kapitlet. Uppsats, Notre Dames universitet i Indiana, juli 2012

 Eksterne lenker 
 HP fra Universidad Centroamericana (span.)
 Jon Sobrino om Oscar Romero

Kategori:Personer fra Barcelona
Kategori:Personer fra Bilbao
Kategori:Spanske katolske prester
Kategori:Spanske jesuitter
Kategori:Salvadoranske katolske prester
Kategori:Salvadoranske jesuitter
Kategori:Spanske katolske teologer
Kategori:Frigjøringsteologer